HILLSONG TV: Joosef: Taistelu pelkoa vastaan
Elätkö sen mukaan, mitä saattaa tapahtua?
Taisteletko uskon taistelua vai pelon taistelua?
Mitä teet, jos kohtaat käsittämättömiä olosuhteita?
Kiitos, että liityit seuraan.
On aina ilo saada puhua elämää Sanan kautta. Nauti ohjelmasta!
Puhumme tänään Joosefista ja taistelusta pelkoa vastaan.
Taistelusta pelkoa vastaan. Sanassa puhutaan uskon taistelusta, -
mutta taistelu vaatii vastustajan.
Uskon taistelulla on vastustaja, ja uskon vastustaja on pelko.
Riippuen siitä, kenen tai minkä kanssa teet yhteistyötä, -
olet joko pelon tai uskon taistelussa.
Rukoilen, että pysymme uskon taistelussa pelkoa vastaan.
Kumpikin kohtaa samalla taistelukentällä.
Niiden on taisteltava sodan tullen, ja taistelukenttä on epävarmaa maastoa.
Kumpikin toimii epävarman alueella, jossa voi tulla pettymyksiä, -
hämmennystä tai tunne, että elämän olosuhteita on sabotoitu.
Uskon taistelu tai pelon taistelu.
Voin vain kuvitella Joosefin, kun hänen elämänsä kääntyi ylösalaisin, -
miten hän kamppaili uskon ja pelon välillä.
Hän sai kuulla Jeesuksesta, jota hänen melkein vaimonsa, -
jonka kanssa hän ei ollut vielä maannut, kantoi.
Hän ei vielä tiennyt Jumala-osuudesta tai Immanuelista -
tai että nimeksi piti tulla Jeesus. Hän tiesi vain, että Maria oli raskaana.
Matt. 1:18―25: "Jeesuksen Kristuksen syntyminen oli näin.
Kun hänen äitinsä Maria oli kihlattu Joosefille, huomattiin hänen -
ennen heidän yhteenmenoaan olevan raskaana Pyhästä Hengestä.
Mutta kun Joosef, hänen miehensä, oli hurskas, ja koska hän ei tahtonut -
saattaa häntä häpeään, aikoi hän salaisesti hyljätä hänet.
Mutta kun hän tätä ajatteli, niin katso, hänelle ilmestyi unessa Herran enkeli,
joka sanoi: "Joosef, Daavidin poika, älä pelkää ottaa tykösi Mariaa, -
vaimoasi; sillä se, mikä hänessä on siinnyt, on Pyhästä Hengestä.
Ja hän on synnyttävä pojan, ja sinun on annettava hänelle nimi Jeesus, -
sillä hän on vapahtava kansansa heidän synneistänsä."
Tämä kaikki on tapahtunut, että kävisi toteen, -
minkä Herra on puhunut profeetan kautta, joka sanoo: -
"Katso, neitsyt tulee raskaaksi ja synnyttää pojan, ja tälle on annettava -
nimi Immanuel', mikä käännettynä on: Jumala meidän kanssamme.
Herättyään unesta Joosef teki, niinkuin Herran enkeli -
oli käskenyt hänen tehdä, ja otti vai- monsa tykönsä eikä yhtynyt häneen, -
ennenkuin hän oli synnyttänyt pojan. Ja hän antoi hänelle nimen Jeesus."
Ei sen niin pitänyt mennä. Joosef löysi kauniin kyläntytön, Marian.
Pari oli täydellinen toisilleen.
Sulhasen isä solmisi sopimuksen morsiamen isän kanssa, -
että pari olisi toisilleen kihlattu.
Niin kävi, ja kaikki oli sitä myöten hyvin.
Maria oli neitsyt ja Joosef hurskas. Hyviä uskovia lapsia.
Sopimus ei ollut vain Joosefin ja Marian välinen.
Se oli heidän sukujensa välinen. He olivat kihloissa.
Sopimus solmittiin, ja he olivat naimisissa ja se oli sitovaa.
Ainoa ulospääsy on avioero. Se oli sitova.
Kaikki oli mennyt suunnitelmien mukaan, kun pamahti.
Tilanne muuttui hulluksi. Onko sinulla kaikki näyttänyt hyvältä, -
mutta sitten mikään ei ole mennyt suunnitellusti?
Pelko ja usko toimivat yhtä aikaa siinä tilanteessa.
Joosefin mieli oli varmasti täynnä "mitä jos" -kysymyksiä.
"Mitä jos jokin on vialla? Mitä jos hän petti minua?" Hän ei vielä tiennyt.
Enkeli ei vielä ollut kertonut, että vauva oli Messias.
"Mitä jos hän ei käynytkään Elisabetin luona?"
Jeesus syntyi Raamatun mukaan naiselle lain alaisuudessa.
Koska toimittiin yhä lain mukaan, Maria olisi pitänyt kivittää.
Hänet pitäisi kivittää, koska hän ei ollut naimisissa ja odotti vauvaa.
Sitä pidettiin vakavana syntinä sen aikaisessa juutalaisessa kulttuurissa.
Voi kuvitella, -
että Joosef oli täysin poissa tolaltaan.
Voin kuvitella, että monenmoiset pelot olivat vallanneet hänet.
5. Moos. 22:23―24 opettaa lakia: -
"Jos joku neitsyt on kihloissa miehen kanssa -
ja toinen tapaa hänet kaupungissa ja makaa hänen kanssaan, -
niin viekää molemmat sen kaupungin portille ja kivittäkää heidät -
kuoliaaksi, tyttö siksi, että hän ei huutanut apua kaupungissa, -
ja mies siksi, että hän teki väkivaltaa lähimmäisensä morsiamelle.
Poista paha keskuudestasi." Niin olisi lain mukaan pitänyt tapahtua.
Kysymykset on helppo kuvitella. "Mitä jos Maria loukkaantuu?
Mitä jos rakastankin Jeesus-vauvaa, joka ei ole minun? Se on outoa.
Mitä jos häntä hyljeksitäänkin elämässä? Mitä sitten tapahtuu?"
Se oli suunnittelematon raskaus. Me tiedämme sen nyt jälkikäteen.
Meidät on pelastettu suunnittele- mattoman raskauden kautta.
Mutta se käänsi sillä hetkellä Joosefin maailman ylösalaisin.
Mikä kääntää sinun maailmasi ylösalaisin?
Mitä epävarmuuksia elämässäsi on?
Teetkö yhteistyötä uskon vai pelon kanssa?
Mitä jos tilanne ei koskaan muutu?
Toteutuuko täydellinen unelmani, joka särkyi?
Joosefilla iso asia kääntyi päälaelleen.
Elämässä ei ole takuita. Mikään ei ole varmaa.
Onko seuraava vuosi uskon vuosi, jolloin luotat Jumalaan, -
vai onko se pelon vuosi, jolloin sallit väärien asioiden hallita sinua?
Joosefilla oli luonnollisesti katsoen kolme vaihtoehtoa: -
1. Avioero. Saatavilla oli todisteita, -
joiden perusteella hän voisi erota aviorikoksen perusteella.
2. Piilottaa Maria. Raamattu kertoo Joosefin harkinneen sitä, -
jottei kukaan voisi vahingoittaa Mariaa.
Kolmas vaihtoehto oli hyväksyä tilanne ja ottaa Maria vaimoksi.
Jatkaa eteenpäin ja kohdata seuraukset.
Tehdä se, mitä uskoi, että pitäisi tehdä.
Sinulla on vaihtoehtoja. Elämässä voi olla asioita, -
jotka kukoistavat epävarmuudessa.
Sellaisessa hetkessä pitää päättää, taisteleeko pelkoa vastaan -
vai salliiko pelon vallata itsensä.
Tämä tilanne oli uskomattoman hankala.
Ensinnäkin se ajankohta oli hankala.
Luetaan uudestaan Matt. 1:18. Pidän jakeesta.
"Jeesuksen Kristuksen syntyminen oli näin. Kun..."
Kaikki sanovat "kun".
"Kun hänen äitinsä Maria oli kihlattu Joosefille, huomattiin hänen ennen..."
Kaikki sanovat "ennen".
"huomattiin hänen ennen heidän yhteenmenoaan -
olevan raskaana Pyhästä Hengestä."
Sen jälkeen kun ja ennen.
Kun Joosef oli jo sitoutunut ja kihlattu, ei ollut helppoa ulospääsyä.
Mutta tämä tapahtui ennen kuin hän ehti nauttia avioliiton siunauksesta.
Se oli hankala aika. "Jumala, mikset kertonut tätä -
ennen kuin päätimme kihlautua tai vasta sitten kun olimme jo naimisissa,-
niin etteivät ihmiset katsoisi minua niin ehdottoman häpeällisesti?"
Ennen ja jälkeen ei toiminut lainkaan.
Miten usein elämässä jokin kääntyy täysin päälaelleen?
Kun olet jo sitoutunut mutta ennen kuin olet saanut.
Kun olet jo kylvänyt ennen kuin olet niittänyt.
Kun olet jo hypännyt ennen kuin olet laskeutunut.
Se on se epävarma maaperä, jossa voi toimia joko uskon tai pelon kanssa.
Sinä hankalana aikana pelko nousee usein esiin, -
kun on jo sitoutunut mutta ennen kuin on vielä saanut.
Paholainen rakastaa tehdä työtä sinä epävarmuuden aikana, -
mutta ihmeellistä on se, että Jumalakin toimii silloin.
Olisiko ajoitus voinut olla yhtään huonompi Joosefille?
Jumalalle ajoitus oli täydellinen.
Gal. 4:4 puhuu samasta hetkestä: -
"Mutta kun aika oli täytetty..." Siis täydelliseen aikaan.
"...lähetti Jumala Poikansa, vaimosta syntyneen, lain alaiseksi syntyneen."
Kun aika oli täytetty eli täydelliseen aikaan.
Joosefille ajoitus oli kamala, Jumalalle täydellinen.
Jos epävarmuus kohtaa ja ajoitus on mahdollisimman huono, -
jos otit uskon askelen, vastaanotit työn tai teit päätöksen ja pamahti, -
älä ylläty, jos kohtaat iskuja.
Mutta älä ylläty siitäkään, miten Herra voi käyttää sitä -
täydellisenä ajoituksena tarkoituksel- leen ja suunnitelmalleen elämässäsi.
Monesti juuri hankalana aikana paholainen toimii, -
mutta Jumala löytää täydellisen ajan -
toteuttaa lupauksensa ja suunnitelmansa.
Hankala aika. Epämiellyttävä järkytys.
Epämiellyttävä järkytys on se, kun saa tietää jotakin odottamatonta.
Matt. 1:18:ssa sanotaan jakeen lopussa, -
että Marian havaittiin olevan raskaana Pyhästä Hengestä.
Ei siinä sanota, että se oli suunniteltu tai että he olivat tehneet päätöksiä, -
joilla varmistetaan, että aika hedelmöittymiselle on oikea.
Tilanne oli päinvastainen. Hänen havaittiin olevan raskaana.
Joosefille se oli järkytys, koska Jumala ei ollut vielä puhunut hänelle.
Joosef ei tiennyt, että itse asiassa Jumala oli vauvan isä.
Hän ei ymmärtänyt. Voitko kuvitella järkytyksen?
Elämässä tulee eteen epämukavia järkytyksiä, -
kun saamme jostakusta selville jotakin, mitä emme tienneet.
Se on hankala aika ja järkytys.
Sellaisessa pelko oikein muhii.
Oletko saanut huonoja uutisia? Inhoan huonoja uutisia.
Psalmissa 112 tosin sanotaan, että vanhurskas ei pelkää huonoja uutisia.
Se jatkuu, ettei vanhurskas ikinä horju, sillä vanhurskas elää uskosta.
Jos antaa pelon hallita...
Koko tarina meni eri tavalla kuin Joosef oli suunnitellut.
Se oli epämiellyttävä järkytys.
Oletko kokenut hiljattain epämiellyttävän järkytyksen?
Sait selville jotakin ikävää. Miten reagoit siihen?
Miten Joosef reagoi epämiellyttävään järkytykseen?
Hän oli tottunut järjestykseen. Hän oli rakentaja, puuseppä.
Puusepät työskentelevät suunnitelmien mukaan.
Joosef oli tottunut toimimaan suunnitelmien mukaan.
Monet ihmiset inhoavat yllätyksiä, etenkin epämiellyttäviä yllätyksiä.
Sitä he viimeksi haluavat.
Se on täydellinen ilmapiiri pelolle.
Päätös on tehty mutta ei ole vielä saanut nauttia hedelmästä.
Jotakin yllättävää tapahtuu mahdollisimman hankalaan aikaan.
Jotakin, mitä et suunnitellut.
Sait selville jotakin, mitä et olisi uskonut.
Elämä on joskus sellaista. Elämässä ei ole takuita.
Mikään ei ole varmaa, paitsi Jumala itse.
Jumalan armosta meidän ei tarvitse elää paitsi Jumalaa.
Hän on perustamme, -
ja siksi meidän ei tarvitse olla elämän oikkujen heiteltävänä.
Elämä tuo eteen järkytyksiä ja pettymyksiä.
Joitakin asioita ei ymmärrä koskaan.
Joosefin järkytys on ymmärrettävä.
Hän sai tietää kihlattunsa olevan raskaana tuntemattomasta syystä.
Hän tuskin ymmärsi sitä. Elämä voi olla sellaista.
Sinun ja minun elämäni. Jotkut täällä kokevat parhaillaan -
sitä epämiellyttävää järkytystä, että eteen on tullut -
jotakin yllättävää ja epäsuotavaa. Sen kanssa pitää vain elää.
Elämä voi olla sellaista. Silti ei tarvitse antaa pelon voittaa.
Joosef taisteli pelkoa vastaan. Uskon, että lopulta hän voitti.
Toiseksi siinä oli epämiellyttävä häiriö.
Matt. 1:19―20:ssä Joosef sai kuulla uutiset.
Hän oli kuullut Marian olevan raskaana.
Raamattu kertoo, että hän ajatteli hyljätä Marian salaisesti.
Mutta kun hän sitä ajatteli, Herran enkeli ilmestyi hänelle.
"Poikasi nimi on Jeesus, Immanuel.
Hän on Minun poikani, Jumalan Poika.
Hän on vasta vauva, mutta Hän on Messias."
Ennen sitä Joosefin mieli laukkasi. Hänen sisällään kuohui.
Hän ajatteli. Toisissa käännöksissä sanotaan, että hän pohti.
Voin kuvitella hänet pohdiskelemassa. Se on hassua, -
koska hänen elämänsä oli kääntynyt päälaelleen, ja hän vain pohdiskeli.
Toisessa käännöksessä puhutaan harkitsemisesta. Hän pohti ja harkitsi.
Mutta jos katsotaan sanaa, -
joka on käännetty ajatteluksi, -
sen merkitys on lähempänä paloa.
Se tarkoittaa vihaa, raivoa. Se tarkoittaa sisältä kiehumista.
Ainoa toinen kohta, jossa sitä sanaa käytetään Uudessa testamentissa, -
puhuu ihmisistä, joilla on pahuus sydämessään.
Toisin sanoen hän ei vain pohdiskellut.
Hän oli raivoissaan, vihainen. Jokin kiehui hänen sisällään.
Voin kuvitella hänet heristämässä nyrkkiään.
"Kuinka tämä on mahdollista?"
Pidän siitä Joosefissa. Siihen voi samastua.
On vaikeaa samastua Joosefiin, joka tuossa tilanteessa vain pohtii.
Ymmärrämme, millaista se on.
Ymmärrämme, millaista elämä on. Minä voin samastua siihen.
Pidän siitä, että Joosef ennemminkin raivosi ja kiehui sisältä, -
koska se maalaa todellisen kuvan siitä, mitä hän koki.
Häntä häirittiin. Pelko ei tarvitse kuin yhden laukaisevan tekijän.
Kuulet lapsestasi jotakin, mitä et tiennyt, ja se on epämiellyttävä tieto.
Yhtäkkiä se herättää pelon, joka muuttuu huoleksi ja valtaa sinut.
Huoli muuttuu ajan myötä ahdistukseksi, -
joka on kuin huolta steroideilla.
Sananl. 12:25: "Huoli painaa alas miehen mielen, -
mutta hyvä sana sen ilahuttaa."
Hyvän sanan puutteessa laukaiseva tekijä aiheuttaa huolen, -
joka aiheuttaa ahdistuksen, ja se taas masennuksen Raamatun mukaan.
Tuntuu ylivoimaisen toivottomalta. Ei näe tietä.
Tilanne tuntuu ylivoimaiselta. Ei näe valoa tunnelin päässä.
Joillakuilla se voi johtaa paniikkikohtauksiin.
Se on fyysinen reaktio. Sellainen on pelon prosessi.
Silti pelon prosessin kanssa ei tarvitse tehdä yhteistyötä.
Joskus tapahtuu sellaista, mikä täyttää mielen "Mitä jos" -kysymyksillä.
Kuinka monta yötä olet hikoillut kaiken tuntuessa yöllä hullummalta?
"Mitä jos?"
Kuvittelet tilanteita, joita ei ole tapahtunut. Rauhasi on häiriintynyt.
Kaiken olisi pitänyt mennä eri tavalla.
Olisi ihanaa sanoa, että anna sydämesi Jeesukselle, sulje silmäsi, -
rukoile rukous, eikä sinulla koskaan enää ole huonoa päivää.
Tiedämme, ettei elämä mene niin. Mutta meillä on perusta, kulmakivi.
Meillä on Jumalan sana ja lupaukset. Hyvä sana tekee iloiseksi.
Elämässä on monenlaisia asioita.
Daavid sanoi Ps. 16:7:ssä: "...yölläkin minua siihen sisimpäni kehoittaa."
Jos vain sydämesi neuvoisi sinua, -
niin millaista neuvoa se antaisi vaikeuksien ja yön tullen?
Yöllä eksyy. Yöllä hämmentyy. Yöllä voi kadottaa suunnan.
Pelko muhii yössä. Siksi meidän täytyy rakentaa uskon varaan eikä pelon, -
jotta sisimmässä olisi oikeita asioita emmekä siten salli häiriön, -
järkytyksen tai huonon ajoituksen saattaa meitä pois kurssilta.
Tilanne on epämiellyttävän järjetön. Se ei käy järkeen.
Se ei käy lainkaan järkeen, -
että Jumala sanoo: -
"Maria kantaa lasta, mutta hän on neitsyt. Vauva on Jumala.
Hän on lapsi, mutta Hän on itse asiassa Messias ja Jumala."
Se ei käy järkeen.
Oletko joskus elämää tai jopa Sanaa katsoessa ajatellut, -
ettei siinä ole järkeä? Se ei vain käy järkeen.
4. Moos. 23:19 on ihana jae: "Ei Jumala ole ihminen..." Joosef oli.
"...niin että hän valhettelisi, eikä ihmislapsi, että hän katuisi.
Sanoisiko hän jotakin eikä sitä tekisi, puhuisiko jotakin eikä sitä täyttäisi?"
Jumala ei ole ihminen. Joosef oli.
Outoa on se, että vauva oli Jumala.
Ihmeellinen ristiriita. Ihmeellinen kertomus.
Ihmeellistä saada luottaa Jumalaan, taistella uskon taistelua ja uskoa, -
ettei Jumala ole ihminen eikä Hän valehtele. Hän pitää lupauksensa.
Jes. 46:10: "Minä ilmoitan alusta asti, mitä tuleva on, -
ammoisia aikoja ennen, mitä ei vielä ole tapahtunut..."
Jumala on kaikkialla läsnä. Hän on eilisen, nykyisen ja huomisen Jumala.
Jumala ei ainoastaan tunne tulevaa. Hän on siellä jo nyt.
Hän on tässä ja siellä -
ja Hän vetää sinua kohti Hänen tarkoitustaan ja lupaustaan.
Luotetaan Jumalaan elämällämme, vaikka se vaikuttaisi järjettömältä.
Kolmas epämiellyttävä asia on se, ettemme tunne kaikkia yksityiskohtia.
Kertomus on meille helppo, jos luotamme uskossa, -
että Jumala on Jumala ja Jeesus on Herra.
Tiedämme jo, että he saivat vauvan ja Joosef nimesi vauvan Jeesukseksi.
Nimen antaminen tarkoitti, että hän adoptoi lapsen omakseen.
12-vuotiaana Jeesus teki tosi outoja juttuja: Hän opetti synagogassa.
Sitten yhtäkkiä Hänet kastettiin ja Hän joutui autiomaahan kiusattavaksi.
Yhtäkkiä Hän on 30-vuotias ja alkaa tehdä hämmästyttäviä asioita.
Hän muuttaa veden viiniksi, herättää kuolleita, -
osoittaa uskonnollisten käsitykset vääriksi ja aiheuttaa pahennusta, -
vaikka Raamatun mukaan Hän sai suosion Jumalan ja ihmisten edessä.
Ja yhtäkkiä onkin jo pääsiäisen aika.
Perjantai, pääsiäissunnuntai. Hän nousee kuolleista ja astuu taivaisiin.
Hän on Isän oikealla puolella. Me tiedämme sen. Joosef sai kaksi jaetta.
Kuin koettaisi katsoa pienestä aidanraosta kaikkea.
Siltä elämä yleensä näyttää epävarmalla hetkellä.
Yrittää nähdä kaiken, mutta näkee vain osan.
Jumala oli menneessä, Hän on täällä ja Hän on tulevaisuudessa.
Jumalaan luottaen on ihmeellistä elää.
Kolme nopeaa ajatusta. Joosefia eivät auttaneet elämään uskossa -
hänen sanansa vaan tekonsa. Eivät sanat vaan teot.
Osaatko nimetä jotakin, mitä Joosef sanoi Raamatussa?
Raamatussa ei ole yhtään kohtaa, missä Joosef todella puhuisi.
Se kertoo, mitä hän ajatteli ja että hän nimesi pojan Jeesukseksi.
Mutta Joosef itse ei koskaan sano mitään.
Joskus puhumme liikaa. Uskossa elämistä eivät kanna puhe vaan teot.
Joosef ei tiennyt moniakaan asioita, mutta hän teki sen, mitä tiesi.
Jos kamppailet pelkoa vastaan, -
älä anna sen, mitä et tiedä, hallita sinua -
ja aiheuttaa huolta, pelkoa ja ahdistusta.
Toimi sen mukaan, mitä tiedät. Ei sanat, vaan teot.
Ehkä tiedät kunnioittaa Jumalaa. Ehkä tiedät seistä lujana uskossa.
Ehkä tiedät johtaa perhettä hyvällä esimerkillä.
Älä huoli siitä, mitä et tiedä, koska Jumala on jo siellä.
Tee vain se, mitä tiedät tehdä. Pysy uskollisena Sanassa.
Pysy Herran huoneessa. Elä uskossa ja usko Jumalan lupauksiin.
Max Lucado kirjoitti Joosefista kirjassaan -
Jumalan tekojen aiheuttamasta hämmennyksestä: -
"Jos kysyt, mitä Joosef kysyi, tee se, mitä Joosef teki: ole kuuliainen.
Hän oli kuuliainen, kun enkeli kutsui. Hän oli kuuliainen, kun Maria selitti.
Hän oli kuuliainen, kun Jumala lähetti. Hän oli kuuliainen."
Oli tilanne miten epävarma tahansa, parasta ratkaisu on olla kuuliainen.
Joosef hyväksyi kohtaamansa tilanteen.
Raamattu antaa vastauksen pelkoon.
On olemassa lääke. Se on täydellinen rakkaus.
1. Joh. 4:18: "Pelkoa ei rakkaudessa ole, -
vaan täydellinen rakkaus karkoittaa pelon, sillä pelossa on rangaistusta; -
ja joka pelkää, se ei ole päässyt täydelliseksi rakkaudessa."
Täydellinen rakkaus karkottaa pelon. Meille on syntynyt täydellinen rakkaus.
Meille on annettu täydellinen rakkaus.
Joosefin tilanne oli järjetön, mutta ongelman sisällä oli vastaus.
Vastaus hänen pelkoonsa oli juuri se, mikä oli hänen edessään.
Se oli tuleva lääkkeeksi ja murtava pelon otteen.
Emme tiedä, mitä on meneillään.
Emme näe Jumalan tarkoitusta ja pakenemme.
Mutta olen havainnut monesti, että vastaus oli itse ongelmassa.
Jumala voi kääntää minkä tahansa asian ympäri -
ja käyttää sitä omaksi kunniakseen.
Kyse ei ole siitä, mitä kohtamme, vaan mitä syleilemme.
Kohtaamme haasteita, vastustusta ja monia pelkoja, -
mutta täydellinen rakkaus karkottaa pelon.
Kyse ei ollut siitä, mitä Joosef kyseenalaisti, vaan mitä hän valitsi.
Elämä on täynnä kysymyksiä.
On paljon epävarmuutta ja haasteita.
Pysy uskossa. Pysy uskossa. Pysy uskossa.
Jumalamme on ihmeellinen Jumala.
Kiitos seurasta. Uskon tulevaan ja Jumalan sinulle antamaan toivoon.
Jos pystyt elämään uskoen Jumalan lupauksiin, -
etkä elä pelon häiritsemänä, sinulla on aina tulevaisuus ja toivo.
Kun taivas ja maa kohtaavat
Pelastaja kaikkien tullut on
Hän herättää kuolleet eloon
Kaikki se on nimesi kunniaksi
Haavojensa kautta me paranemme Kuolemansa kautta me elämme
Jeesuksen nimessä...
SINÄ OLET OLEVA VALO, -
JOKA TUO ESIIN JUMALAN VÄRIT
JUMALA EI OLE SALAISUUS
ME TUOMME SEN JULKI
Naisilla on täysi lupa olla edessä ja Jumalan tahdon keskipisteessä.
Heillä on täysi lupa olla jälleen pioneerien eturivissä.
TULE LÖYDETYKSI
Suomennos: Maija Tuukkanen